**รายงานการประชุมสภาเทศบาลตำบลทรายขาว**

**สมัยสามัญ สมัยที่ 1 ประจำปี 2564**

**วันศุกร์ ที่ 14 พฤษภาคม 2564 เวลา 10.30 น.**

**ณ ห้องประชุมสภาเทศบาลตำบลทรายขาว**

----------------------

**ผู้มาประชุม**

1. นายพีระ ชูมาก ประธานสภาเทศบาลตำบลทรายขาว
2. นายสวัสดิ์ ห้วยลึก รองประธานสภาเทศบาลตำบลทรายขาว
3. นายสุทิน สุวรรณบำรุง เลขานุการสภาเทศบาลตำบลทรายขาว
4. นายชัยยุทธ เส็นแดง สมาชิกสภาเทศบาลตำบลทรายขาว เขต 1
5. นายเจ๊ะเส็น ปูเงิน สมาชิกสภาเทศบาลตำบลทรายขาว เขต 1
6. นายชูเกียรติ ห้วยลึก สมาชิกสภาเทศบาลตำบลทรายขาว เขต 1
7. นางกัลยา ใจแน่ สมาชิกสภาเทศบาลตำบลทรายขาว เขต 1
8. นายสายันห์ จันทร์เติม สมาชิกสภาเทศบาลตำบลทรายขาว เขต 2
9. นายกำชัย หัวแหลม สมาชิกสภาเทศบาลตำบลทรายขาว เขต 2
10. นายมูญาเฮด ทุ่งยอ สมาชิกสภาเทศบาลตำบลทรายขาว เขต 2
11. นายเกษม พันธ์เพ็ชร สมาชิกสภาเทศบาลตำบลทรายขาว เขต 2
12. นายร่ออาด ตาเต็ง สมาชิกสภาเทศบาลตำบลทรายขาว เขต 2
13. นายธุวชิต หนูน้อย สมาชิกสภาเทศบาลตำบลทรายขาว เขต 2

**ผู้เข้าร่วมประชุม**

1. นายสมรัก ทองรัตน์ นายกเทศมนตรีตำบลทรายขาว
2. นายเอกรัตน์ หัวแหลม รองนายกเทศมนตรีตำบลทรายขาว
3. นายวิชาญ พลูหนัง รองนายกเทศมนตรีตำบลทรายขาว
4. นายโกเมศ พรหมมี
5. นายอัษฎาวุฒิ ก้าวพัฒนกิจ
6. นางศิริวรรณ วาสนาเชิดชู
7. นายส้าอุด หัวแหลม ที่ปรึกษานายกเทศมนตรีตำบลทรายขาว
8. นายสนธยา ดำนิล เลขานุการนายกเทศมนตรีตำบลทรายขาว
9. นายสรรเพชญ เจ้ยจู ผู้อำนวยการกองช่าง
10. นายส้อแหล๊ะ ใจแน่
11. นางสาวรวีวรรณ ทองถิ่น หัวหน้าฝ่ายการเงินและบัญชี
12. นางสาวนงค์ลักษณ์ แสงขาว หัวหน้าฝ่ายแผนงานและงบประมาณ

**ผู้ไม่มาประชุม - คน**

-2-

**เริ่มประชุม** เวลา 10.30 น.

**นายสุทิน สุวรรณบำรุง** วันนี้เป็นวันประชุมสภาฯ สมัยสามัญ สมัยที่ 1 ประจำปี 2564 **(เลขานุการสภาฯ)** วันศุกร์ ที่ 14 พฤษภาคม 2562 ตามระเบียบวาระการประชุมที่ได้ กำหนดไว้ตรวจสอบรายชื่อผู้เข้าร่วมประชุมเห็นว่าสมาชิกสภาฯ เกินกว่า กึ่งหนึ่ง ขอเชิญท่านประธานสภาฯ กล่าวเปิดประชุมครับ

**นายพีระ ชูมาก** สวัสดีท่านสมาชิกสภาฯ คณะผู้บริหารร่วมถึงหัวหน้าส่วนราชการทุกท่าน

**(ประธานสภาฯ)** วันนี้เป็นวันประชุมสภาเทศบาลตำบลทรายขาว สมัยสามัญ สมัยที่ 1 ประจำปี 2564 วันศุกร์ ที่ 14 พฤษภาคม 2564 และเมื่อสมาชิกสภาฯ

 ครบองค์ประชุมแล้ว ผมจึงขอเปิดการประชุมสภาเทศบาลตำบลทรายขาว สมัยสามัญ สมัยที่ 1 ประจำปี 2564

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**นายพีระ ชูมาก** ขอให้สมาชิกสภาฯ ได้วัดขนาดเสื้อกั๊กเป็นแบบฟอร์มของเทศบาลตำบล**(ประธานสภาฯ**) ทรายขาว เพื่อให้เป็นรูปแบบเดียวกันทั้ง 12 คน และผู้บริหารทั้งหมด เพื่อ

สวมใส่ในการปฏิบัติงานช่วยเหลือ เยี่ยมเยียนชาวบ้าน หรือต้อนรับหน่วยงานต่างๆ ขอให้สมาชิกสภาฯ ประสานกับนางสาวนงค์ลักษณ์ แสงขาว ได้เลยครับ

**ที่ประชุม** -รับทราบ-

**ระเบียบวาระที่ 2** **เรื่องรับรองรายงานการประชุมครั้งที่ผ่านมา**

 รับรองรายงานการประชุมสภาเทศบาลตำบลทรายขาวครั้งแรก

 วันพฤหัสบดี ที่ 6 พฤษภาคม 2564

**นายเจ๊ะเส็น ปูเงิน** ชี้แจงต่อที่ประชุมสภาฯ ได้ตรวจสอบรายงานการประชุมสภาฯ

**(ประธานคณะกรรมการ)**  เห็นว่ารายงานการประชุมสภาฯ ถูกต้องเป็นไปตามระเบียบวาระการ

 ประชุมที่ได้กำหนดไว้

**นายพีระ ชูมาก** มีสมาชิกสภาฯ ท่านใดจะแก้ไขเปลี่ยนแปลงถ้อยคำรายงานการประชุมสภา**(ประธานสภาฯ**) เพิ่มเติมหรือไม่

-3-

**ที่ประชุม** -ไม่มี-

**นายพีระ ชูมาก** ขอมติที่ประชุมเพื่อรับรองรายงานการประชุมครั้งที่ผ่านมาครับ

**(ประธานสภาฯ**)

**มติที่ประชุม** เห็นชอบเป็นเอกฉันท์

**ระเบียบวาระที่ 3** **เรื่องเสนอสภาฯ เพื่อทราบ**

**นายพีระ ชูมาก** เรื่องนายกเทศมนตรีตำบลทรายขาวแถลงนโยบายต่อสภาเทศบาลตำบล**(ประธานสภาฯ)** ทรายขาว

 ขอเชิญเลขานุการสภาฯ ชี้แจงรายละเอียดกฎหมาย เรื่อง

 นายกเทศมนตรีตำบลทรายขาวแถลงนโยบายต่อสภาเทศบาลตำบลครับ

**นายสุทิน สุวรรณบำรุง** ตามพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่14)

**(เลขานุการสภาฯ)** พ.ศ. 2562

 มาตรา 48 ทศ ก่อนนายกเทศมนตรีเข้ารับหน้าที่ ให้ประธานสภา

 เทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อ

 สภาเทศบาล โดยไม่มีการลงมติ ทั้งนี้ ภายในสามสิบวันนับแต่วันประกาศ

 ผลการเลือกตั้งนายกเทศมนตรี

 การประชุมเพื่อแถลงนโยบายของนายกเทศมนตรีของ นายกเทศมนตรีให้กระทำโดยเปิดเผย โดยนายกเทศมนตรีต้องจัดทำ นโยบายเป็นลายลักษณ์อักษรแจกให้สมาชิกสภาเทศบาลทุกคนที่มาประชุม

 ด้วยครับ

**นายพีระ ชูมาก** ขอเชิญนายกเทศมนตรีตำบลทรายขาวแถลงนโยบายต่อสภาเทศบาลตำบล

**(ประธานสภาฯ)** ทรายขาวครับ

**นายสมรัก ทองรัตน์** แถลงนโยบายต่อสภาเทศบาลตำบลทรายขาว

**(นายกเทศมนตรีฯ)**

 **คำแถลงนโยบาย**

**ของ นายสมรัก ทองรัตน์
นายกเทศมนตรีตำบลทรายขาว**

**วันที่ 14 เดือน พฤษภาคม พ.ศ. ๒๕๖๔**

**ณ ห้องประชุมสภาเทศบาลตำบลทรายขาว**

........................................................

-4-

เรียน ประธานสภาเทศบาลตำบลทรายขาวที่เคารพ

 ตามที่ได้มีประกาศคณะกรรมการการเลือกตั้ง ประกาศการเลือกตั้งให้กระผมเป็นผู้ได้รับการเลือกตั้ง เป็นนายกเทศมนตรีตำบลทรายขาว ตามมติคณะกรรมการเลือกตั้ง ลงวันที่ 22 เมษายน 2564

 บัดนี้ กระผมได้กำหนดนโยบายการบริหารราชการของเทศบาลตำบลทรายขาว โดยยึดมั่นในการปกครองระบอบประชาธิปไตยแบบมีส่วนร่วมของประชาชน และอำนาจหน้าที่ของเทศบาล ที่ได้บัญญัติไว้ในพระราชบัญญัติเทศบาล พ.ศ. 2496 รวมถึงฉบับแก้ไขเพิ่มเติมถึงปัจจุบันและพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และฉบับแก้ไขเพิ่มเติมถึงปัจจุบัน

เสร็จสิ้นแล้ว

 ดังนั้น เพื่อปฏิบัติตามมาตรา 48 ทศ แห่งพระราชบัญญัติเทศบาล พ.ศ. 2496 และแก้ไขเพิ่มถึงฉบับปัจจุบัน จึงขอแถลงนโยบายดังกล่าวต่อสภาเทศบาลให้สมาชิกสภาเทศบาลผู้ทรงเกียรติได้รับทราบถึงเจตนารมณ์ และนโยบายการบริหารที่จะพัฒนาเทศบาลตำบลทรายขาวให้มีความเจริญก้าวหน้าทั้งด้านเศรษฐกิจ สังคม และการเมืองการปกครอง เพื่อประโยชน์สุขของประชาชนตำบลทรายขาว นโยบายการบริหารเทศบาลตำบลทรายขาว ได้มาจากที่กระผมและคณะได้ลงพื้นที่รับฟังปัญหาความต้องการของประชาชน นำปัญหาเหล่านั้นมากำหนดเป็นนโยบาย โดยยึดหลักความจริงใจ โปร่งใส เป็นธรรม นำพัฒนา ยึดประชาธิปไตย มาใช้ในการบริหารตามที่ได้สัญญากับประชาชน ว่าจะแก้ปัญหาเพื่อพัฒนาชีวิตความเป็นอยู่ของประชาชน ให้มีคุณภาพที่ดีขึ้น ดั่งวิสัยทัศน์ที่ว่า

***“เมืองทรายขาวแห่งความสุข : ความสุขร่วมสร้างของคนทรายขาวอย่างยั่งยืน”***

 **ท่านประธานสภาเทศบาลตำบลทรายขาวที่เคารพ**

 เพื่อให้การบริหารราชการเทศบาลตำบลทรายขาว สามารถบรรลุถึงภารกิจ และดำเนินไปอย่างมีประสิทธิภาพ จึงได้กำหนดนโยบายในการบริหารราชการ ของนายกเทศมนตรีตำบลทรายขาว ต่อสภาเทศบาลตำบลทรายขาว 7 ด้านดังต่อไปนี้

 **1. นโยบายด้านโครงสร้างพื้นฐาน**

 เพื่อพัฒนาด้านโครงสร้างพื้นฐานและผังเมือง การคมนาคมขนส่งและสัญจร ระบบสาธารณูปโภคและสาธารณูปการ การบริหารจัดการน้ำ ระบบการป้องกันภัยธรรมชาติให้มีประสิทธิภาพถือเป็นปัจจัยสำคัญในการดำเนินชีวิตของประชาชน สามารถเพิ่มศักยภาพในการแข่งขันทางเศรษฐกิจของตำบลทรายขาว จึงได้กำหนดนโยบายการพัฒนาโครงสร้างพื้นฐาน ดังต่อไปนี้

-5-

 1.1 พัฒนาให้มีการบำรุงรักษาทางบกและทางระบายน้ำ
 1.2 พัฒนาแหล่งน้ำเพื่อการสาธารณูปโภค อุปโภค การเกษตร การพาณิชย์ ให้เพียงพอต่อความต้องการของภาคประชาชน และภาคอุตสาหกรรม

 1.3 ดำเนินการพัฒนาก่อสร้างถนน ท่าเทียบเรือ สะพาน บุกเบิก ปรับปรุง ซ่อมแซม ถนนคอนกรีต ถนนลาดยาง ซึ่งเป็นเส้นทางคมนาคม ขนส่งสินค้าเกษตร เส้นทางการท่องเที่ยว เส้นทางเพื่อการพาณิชย์ และเส้นทางการจราจรที่ได้มาตรฐาน สะดวกปลอดภัยต่อชีวิตและทรัพย์สินของพี่น้องประชาชน

 1.4 ดำเนินการพัฒนาระบบประปาที่ได้มาตรฐาน เพียงพอในการบริโภค อุปโภค ครอบคลุมพื้นที่บริการอย่างเท่าเทียม

 1.5 ส่งเสริมให้มีการพัฒนาแหล่งน้ำเพื่อใช้ในการเกษตร การ ท่องเที่ยว และอุตสาหกรรม

 1.6 จัดทำผังเมืองควบคุมการขยายตัวของเทศบาล ให้สอดคล้องกับผังเมือง และการก่อสร้างอาคารบ้านเรือน อาคารพาณิชย์ และก่อสร้างอื่นๆ ให้เป็นไปตามกฎหมายเทศบาลบังคับ

 1.7 ติดตั้ง ปรับปรุง ซ่อมแซม และขยายการให้บริการไฟฟ้าสาธารณะให้ทั่วถึงทั้งเขตเทศบาลตำบลทรายขาว และส่งเสริมพัฒนาพลังงานทางเลือก เพื่อยกระดับคุณภาพชีวิตให้พี่น้องประชาชน

 1.8 พัฒนาระบบป้องกันน้ำท่วมขังในเขตเทศบาลตำบลทรายขาว และติดตั้งไฟป้ายจราจรในจุดเสี่ยง เพื่อความปลอดภัยในการใช้รถใช้ถนน

 **2. นโยบายด้านพัฒนาสังคมและคุณภาพชีวิต**

 ส่งเสริมให้ประชาชนทุกกลุ่ม ทุกเพศ ทุกวัย ได้มีคุณภาพชีวิตที่ดี สิ่งแวดล้อมที่ดี สภาพสังคมที่ดี สุขภาพอนามัยที่ดี มีสิทธิรับบริการที่เป็นธรรมเสมอภาค มีความเข้มแข็งทั้งร่างกายและจิตใจ โดยมีแนวทางการดำเนินนโยบายดังนี้

 2.1 ส่งเสริมพัฒนาความมั่นคงด้านที่อยู่อาศัย สิ่งแวดล้อมที่ดี เพื่อสุขภาพอนามัยที่ดีของพี่น้องประชาชน

 2.2 พัฒนาระบบการบริหารจัดการขยะมูลฝอย และสิ่งปฏิกูลอย่าง

 เป็นระบบ

 2.3 ส่งเสริมให้มีหนึ่งชุมชน หนึ่งสวนสาธารณะ หนึ่งลานกีฬา เพื่อ

 คุณภาพชีวิตที่ดีของพี่น้องประชาชน

 2.4 ส่งเสริมให้เด็กและเยาวชนได้เล่นกีฬาเพื่อพัฒนาไปสู่นักกีฬาอาชีพ

 2.5 ส่งเสริมการบังคับใช้กฎหมายอย่างเคร่งครัดเกี่ยวกับการอนุรักษ์สิ่งแวดล้อม น้ำเสีย กลิ่นเหม็น ฝุ่นละออง เพื่อสุขภาพที่ดีของประชาชน

-6-

 2.6 ส่งเสริมด้านการพัฒนาระบบบริการสาธารณสุข ด้านการส่งเสริมสุขภาพ การป้องกันโรค การรักษาพยาบาลและการฟื้นฟูสมรรถภาพที่ดี มีมาตรฐาน ครอบคลุมทุกกลุ่มวัย เชื่อมโยงต่อการพัฒนา คุณภาพชีวิตอย่างยั่งยืน

 2.7 เพิ่มศักยภาพของอาสาสมัครสาธารณสุข เสริมสร้างความรู้ ทักษะ ให้เป็นกำลังสำคัญในการช่วยสนับสนุนการทำงานของเทศบาล จัดให้มีระบบเฝ้าระวัง ป้องกันและควบคุมโรคระบาดในชุมชน

 2.8 จัดสวัสดิการเบี้ยยังชีพแก่ผู้สูงอายุ ผู้พิการ และผู้ป่วยเอดส์ ที่มี

 คุณสมบัติตามระเบียบกำหนดอย่างทั่วถึง

 2.9 สงเคราะห์ ช่วยเหลือ ผู้ด้อยโอกาสทุกกลุ่ม เพศ วัย ให้ได้รับ สิทธิขั้นพื้นฐานตามรัฐธรรมนูญ และเข้าถึงบริการจากรัฐ อย่างเท่าเทียม เป็นธรรม

 2.10 สนับสนุนส่งเสริมพลังเครือข่ายในชุมชนทั้งเครือข่ายสตรี สภา

 เด็กและเยาวชน เครือข่ายด้านสุขภาพ เครือข่ายผู้สูงอายุ ให้เกิดการรวม พลังเพื่อสร้างจิตสำนึกในการทำประโยชน์ให้กับสังคม

 2.11 สนับสนุนนโยบายของรัฐบาลในการป้องกันและแก้ไขปัญหายาเสพติด

 2.12 ส่งเสริมให้แก่เด็ก เยาวชน ประชาชน ใช้เวลาว่างให้เป็น ประโยชน์ด้วยการออกกำลังกาย เพื่อสุขภาพ และห่างไกลยาเสพติด

 2.13 ส่งเสริมให้มีและควบคุมสุสานและฌาปณสถาน

 2.14 ส่งเสริมกองทุนสวัสดิการชุมชน สงเคราะห์ครอบครัวผู้ยากไร้

 ผู้ด้อยโอกาส

 2.15 ส่งเสริมกิจกรรมนันทนาการ เพื่อความสามัคคีของประชาชน

 ในเขตเทศบาล

 2.16 ส่งเสริมให้มีและควบควบการเลี้ยงสัตว์และฆ่าสัตว์

 2.17 การจัดการบำรุงรักษาการใช้ประโยชน์จากป่า ที่ดิน

 ทรัพยากรธรรมชาติและสิ่งแวดล้อม

 **3. นโยบายด้านเศรษฐกิจ การท่องเที่ยว และการกีฬา**

 เป็นนโยบายที่ต้องการส่งเสริมให้ประชาชนในพื้นที่ มีรายได้เพียงพอ

 ต่อการดำรงชีพ มีคุณภาพชีวิตที่ดีขึ้น และให้กลุ่มวิสาหกิจชุมชน เศรษฐกิจ

 ชุมชนได้มีความเข้มแข็ง ยั่งยืน ต่อยอดสู่เศรษฐกิจระดับประเทศ ระดับโลก

 ต่อไป โดยกำหนดนโยบายดังนี้

 3.1 ส่งเสริมและสนับสนุนการประกอบอาชีพ การสร้างอาชีพเสริม

 การรวมกลุ่มอาชีพ โดยการจดทะเบียนกลุ่มกับหน่วยงานที่เกี่ยวข้อง

 3.2 สนับสนุนเงินทุน หรือจัดหาแหล่งเงินทุนธนาคารของรัฐ ให้กับ

 กลุ่มอาชีพ กลุ่มวิสาหกิจชุมชน และกลุ่มอื่นๆ ที่จดทะเบียนกับหน่วยงานที่

 เกี่ยวข้อง

-7-

 3.3 ส่งเสริมตลาดนัดชุมชน ถนนคนเดิน เพื่อเป็นช่องทางการ จำหน่ายสินค้าจากครัวเรือน โดยการดำเนินการให้เป็นไปตามเทศบัญญัติ ท้องถิ่น

 3.4 ส่งเสริมการจัดศูนย์อบรม แนวคิด ปรัชญาเศรษฐกิจพอเพียง ร่วมกับปราชญ์ชาวบ้าน เป็นแนวทางในการดำเนินชีวิตของประชาชนและ ใช้ในการประกอบอาชีพ

 3.5 ส่งเสริมการใช้เทคโนโลยีสารสนเทศให้เป็นประโยชน์ในการ พัฒนาเพื่อเป็นช่องทางในการสร้างความสะดวกรวดเร็ว และช่องทาง การค้าขายของพี่น้องประชาชน

 3.6 ส่งเสริมการลงทุนในกิจการ การท่องเที่ยว การพาณิชย์ และ อุตสาหกรรมที่ไม่ทำลายธรรมชาติ สิ่งแวดล้อม เพื่อสร้างรายได้ให้พี่น้อง ประชาชน

 3.7 พัฒนายกระดับ สถานที่ท่องเที่ยวในเขตเทศบาลให้เป็นสถานที่

 ท่องเที่ยวของจังหวัด และประเทศ และนานาชาติ

 3.8 ผลักดันให้ทรายขาวเป็นประตูเมืองของจังหวัดกระบี่ และเป็น แหล่งผลิตอาหารทะเล รวมทั้งสินค้าเกษตรของจังหวัดกระบี่

 3.9 สนับสนุนให้เทศบาลทรายขาวมีท่าเรือท่องเที่ยว และท่าเรือเพื่อ

 การพาณิชย์ เพื่อสร้างงานและรายได้ให้พี่น้องประชาชน

 3.10 ส่งเสริมให้มีศูนย์กีฬาตำบลแบบครบวงจร

 3.11 สนับสนุนกิจกรรมกีฬาทุกประเภท เพื่อส่งเสริมความสามัคคี

 ในชุมชน

 3.12 สนับสนุนให้มีซุ้มประตูเมือง พร้อมจุดพักรถ แลนด์มาร์ค ขนาดใหญ่ เป็นศูนย์กลางเชื่อมไปสู่สถานที่ท่องเที่ยวในเขตเทศบาล

 3.13 สนับสนุนให้มีตลาดกลางเพื่อกระจายสินค้าการเกษตร และ

 ประมง

 **4. นโยบายด้านการศึกษา ศาสนา ศิลปวัฒนธรรมท้องถิ่น**

 การพัฒนาที่ดีที่สุด คือ การพัฒนามนุษย์ เครื่องมือที่ใช้พัฒนามนุษย์ ที่ดีที่สุด คือการศึกษา คุณธรรม และจริยธรรม การให้การศึกษา คุณธรรม และจริยธรรมกับเยาวชน และผู้ที่สนใจที่จะใฝ่หาความรู้ ถือเป็นสิ่งสำคัญใน

 การพัฒนาบ้านเมืองให้เจริญก้าวหน้า โดยเฉพาะสังคมปัจจุบัน เป็นสังคม โลกาภิวัตน์ ไร้พรหมแดน จำเป็นอย่างยิ่งที่ผู้บริการ ต้องเตรียมความพร้อม ในเรื่องการศึกษา คุณธรรม จริยธรรม กับลูกหลานของเรา ให้มีความพร้อม ต่อการดำเนินชีวิต ในอนาคตข้างหน้า ถือเป็นภาระอันสำคัญที่จะละเลย มิได้ จึงกำหนดนโยบายดังนี้

 4.1 พัฒนาหลักสูตรการศึกษาให้เหมาะสมกับท้องถิ่น โดยยึดผู้เรียน

เป็นศูนย์กลาง เน้นให้เด็กนักเรียนเป็นคนเก่ง คนดี และมีความสุข มีความคิดสร้างสรรค์ เหมาะสมกับวัย

-8-

 4.2 พัฒนาศูนย์พัฒนาเด็กเล็กให้ได้มาตรฐาน เพื่อเตรียมความพร้อมในทุกๆ ด้าน ในการเข้าเรียนระดับปฐมวัย

 4.3 ส่งเสริมให้มีโรงเรียน และการเรียนการสอนภาษาต่างประเทศ

 และภาษาถิ่นเพื่อรองรับธุรกิจการท่องเที่ยว

 4.4 จัดหาวัสดุอุปกรณ์ สื่อการเรียนการสอนสำหรับโรงเรียน และ ศูนย์พัฒนาเด็กเล็กในสังกัดให้พร้อม ตามมาตรฐานการศึกษา

 4.5 ส่งเสริมให้ครู และบุคลากรทางการศึกษาได้พัฒนาอย่างต่อเนื่อง เพื่อสร้างขวัญและกำลังใจ ความก้าวหน้าในวิชาชีพ ทำให้ครูมี คุณภาพ และคุณธรรม มีศักดิ์ศรีเป็นที่ยอมรับ และไว้วางใจของประชาชน

 4.6 พัฒนาคุณภาพสถานอบรม สนับสนุนงบประมาณด้านการ อบรม คุณธรรม จริยธรรม อย่างต่อเนื่อง ให้เกิดประสิทธิภาพและ ประสิทธิผล เพื่อให้เด็กและเยาวชนห่างไกลจากยาเสพติด ภายในชุมชน

 4.7 สนับสนุนให้มีการบำรุงรักษาศิลปวัฒนธรรม จารีตประเพณี อัน

 ดีงามของท้องถิ่น และส่งเสริมกิจกรรมด้านศาสนา ภูมิปัญญาท้องถิ่น และ งานรัฐพิธีต่างๆ

 4.8 สนับสนุนให้มีการปรับปรุงหนึ่งชุมชน หนึ่งศูนย์อบรม เพื่อ ส่งเสริมเยาวชนให้เป็นคนดี มีความรับผิดชอบ หลีกไกลจากยาเสพติด เป็น

 พลเมืองที่มีคุณภาพ

 4.9 สนับสนุนให้เด็กและเยาวชนในเขตเทศบาล ได้ศึกษาจบ ปริญญาตรี เพื่อลดจำนวนเด็กติดยาเสพติด และปัญหาสังคม

 4.10 สนับสนุนกิจกรรมการอบรมคุณธรรม จริยธรรม แก่กลุ่มสตรี

 เพื่อสร้างความเข้มแข็งในครอบครัว

 4.11 สนับสนุน ให้ความร่วมมือ ช่วยเหลือสถานศึกษาที่อยู่ในเขต

 พื้นที่รับผิดชอบของเทศบาล

 **5. นโยบายการจัดการอนุรักษ์ธรรมชาติและสิ่งแวดล้อม**

 รณรงค์สร้างจิตสำนึกให้กับประชาชนด้านการอนุรักษ์พื้นฟู ทรัพยากรธรรมชาติ และสิ่งแวดล้อม เนื่องจากทรัพยากรธรรมชาติมีความ จำเป็นต่อการดำรงชีพของมนุษย์ รวมถึงสิ่งแวดล้อมที่ดี ก็มีผลต่อคุณภาพ ชีวิตที่ดีของพี่น้องประชาชนเช่นกัน จึงกำหนดนโยบายดังนี้

 5.1 ส่งเสริมพัฒนาสภาพแวดล้อมของท้องถิ่นให้มีความสวยงามตาม

ธรรมชาติ มีความเป็นระเบียบเรียบร้อย น่าอยู่ น่าอาศัย และยั่งยืน

 5.2 ส่งเสริม ก่อสร้าง ปรับปรุง สวนสาธารณะ สวนหย่อม ลานกีฬา

 เส้นทางสายหลัก ทางเดินริมชายฝั่ง จุดพักผ่อนหย่อนใจ ให้เป็นพื้นที่สีเขียว

 หรือเป็นปอดของชุมชน และเพื่อความสวยงาม เป็นระเบียบเรียบร้อย

 5.3 ส่งเสริมให้มีการอนุรักษ์ธรรมชาติ ป่า เขา ทะเล ลำคลอง สาธารณะ ลำห้วยสาธารณะ ระบบนิเวศวิทยา ให้มีความสมบูรณ์

-9-

 5.4 ส่งเสริมการป้องกัน และวางระบบแก้ไขปัญหามลพิษด้านต่างๆ

 เช่น น้ำเสีย อากาศเสีย มลพิษทางเสียง

 5.5 ปรับปรุงภูมิทัศน์ ในเขตเทศบาล เพื่อความเป็นระเบียบและ เกิดความสวยงามแก่ประชาชนและผู้สัญจร

 **6. นโยบายด้านการป้องกันและรักษาความปลอดภัยในชีวิต และ**

 **ทรัพย์สิน**

 6.1 ผลักดันให้มีกองบรรเทาสาธารณะภัย

 6.2 เพื่อป้องกันความปลอดภัยทั้งชีวิตและทรัพย์สิน สนับสนุนให้มี

 การติดตั้งกล้องวงจรปิด (CCTV) ครอบคลุมทั่วเขตเทศบาล

 6.3 พัฒนาศูนย์ป้องกันและบรรเทาสาธารณะภัย ทั้งทางบก ทางน้ำ

 และจัดให้มีเครื่องมือ เครื่องใช้ที่ทันสมัยในการดูแลความปลอดภัยในชีวิต และทรัพย์สินของพี่น้องประชาชน

 6.4 พัฒนาระบบการกู้ชีพ กู้ภัยฉุกเฉิน ด้วยการอบรมให้ความรู้เรื่อง

 การป้องกันภัย แก่เจ้าหน้าที่ปฏิบัติงาน และอาสาสมัครประชาชน

 6.5 จัดระเบียบการจราจรในเขตเทศบาล เพื่อป้องกันการเกิด อุบัติเหตุ

 6.6 ส่งเสริมให้มีแนวกันคลื่นชายฝั่ง เพื่อป้องกันภัยพิบัติ ที่ก่อให้เกิด

 ความเสียหายต่อชีวิตและทรัพย์สินของพี่น้องประชาชน

 **7. นโยบายการเมืองการบริหาร**

 เพื่อเพิ่มขีดความสามารถขององค์กรในการบริหารราชการท้องถิ่น ตามหลักธรรมาภิบาล ด้วยการพัฒนาศักยภาพองค์กรให้มีความพร้อมใน การขับเคลื่อนภารกิจไปสู่เป้าหมาย จัดหาเครื่องมือเครื่องใช้ในการทำงาน จัดหาเทคโนโลยีที่ทันสมัย เพื่อเพิ่มประสิทธิภาพในการทำงาน วางระบบ สารสนเทศในการบริหารจัดการและบริการพัฒนาบุคลากรให้มีความรู้ ความสามารถ มีคุณภาพ ปรับปรุงระบบการทำงานให้มีประสิทธิภาพยิ่งขึ้น

 พัฒนาการจัดเก็บรายได้และการสร้างเครือข่ายและความเข้มแข็งภาค ประชาชนเพื่อพัฒนาท้องถิ่นร่วมกัน

 7.1 ส่งเสริมสนับสนุนการปกครองระบอบประชาธิปไตย อันมี พระมหากษัตริย์เป็นประมุข โดยมุ่งเน้นการมีส่วนร่วมของประชาชน ได้แก่

 ร่วมคิด ร่วมวางแผน ร่วมทำ และร่วมรับผลประโยชน์

 7.2 บูรณาการความร่วมมือกับหน่วยงานราชการและเอกชนในการ

 แก้ปัญหาและพัฒนาท้องถิ่นร่วมกัน

 7.3 นำการบริหารงานภาครัฐแนวใหม่มาใช้ พัฒนาระบบงาน และ สมรรถนะของบุคลากรทุกระดับ มีการจัดการระบบการบริหาร การลด ขั้นตอนในการปฏิบัติงาน เพิ่มขีดความสามารถในการปฏิบัติราชการและ การบริการประชาชนให้มีประสิทธิภาพ ประหยัด ถูกต้อง และรวดเร็ว เพื่อให้ประชาชนเกิดความพึงพอใจเมื่อมารับบริการ

-10-

 7.4 ส่งเสริมให้บุคลากรนำธรรมาภิบาลมาใช้ในการปฏิบัติราชการ ประกอบด้วย หลักนิติธรรม หลักคุณธรรม หลักความโปร่ง หลักการมีส่วน ร่วม หลักความรับผิดชอบ และหลักความคุ้มค่า

 7.5 พัฒนาบุคลากรมีความรู้ ความสามารถต่อเนื่องตลอดเวลา เพื่อ

 นำมาพัฒนาระบบงาน การให้บริการ นำองค์กรไปสู่จุดหมาย

 7.6 จัดหาเครื่องมือเครื่องใช้ ทั้งวัสดุ อุปกรณ์ ครุภัณฑ์ต่างๆ ที่ จำเป็นในการทำงานของเทศบาล เพื่อเพิ่มขีดความสามารถในการให้บริการ

 ประชาชน

 7.7 พัฒนาและเพิ่มประสิทธิภาพระบบการจัดเก็บรายได้ และให้ ความรู้ความเป็นธรรมแก่ผู้มีหน้าที่เสียภาษี เพื่อนำภาษีมาพัฒนาท้องถิ่น

 7.8 พัฒนาระบบสื่อสารประชาสัมพันธ์ การเผยแพร่ข้อมูลข่าวสาร ให้แก่ประชาชน การจัดซื้อ จัดจ้าง การคลัง การให้บริการด้านต่างๆ ของ เทศบาล กฎหมาย ระเบียบข้อบังคับ พร้อมทั้งข้อมูลข่าวสารอื่นๆ ที่เป็น ประโยชน์ต่อประชาชน

 7.9 ออกเทศบัญญัติ โดยความเห็นชอบสภาท้องถิ่นให้เหมาะสมกับ

 ท้องถิ่นในทุกๆ ด้าน

 7.10 จัดตั้งชุมชนเพื่อให้ประชาชนในแต่ละชุมชนได้มีส่วนร่วมใน การพัฒนาชุมชนของตนเอง นำไปสู่การพัฒนาท้องถิ่นร่วมกัน

 ท่านประธานสภา ท่านสมาชิกสภาที่เคารพ นโยบายที่ได้กล่าวมา ทั้งหมดนี้ กระผมมีความตั้งใจใจอย่างแน่วแน่ ที่จะดำเนินการพัฒนา เทศบาลตำบลทรายขาวในด้านต่างๆ เพื่อนำพาเทศบาลตำบลทรายขาวไปสู่

 การพัฒนาอย่างยั่งยืน ภายใต้วิสัยทัศน์ ที่ว่า **“เมืองทรายขาวแห่งความสุข**

 **ความสุขร่วมสร้างของคนทรายขาว”** ในขณะเดียวกันก็พร้อมที่จะให้ความ

 ร่วมมือกับ หน่วยงานต่างๆ ทั้งหน่วยงานราชการ หน่วยงานภาคเอกชน องค์กรประชาชน และองค์กรปกครองส่วนท้องถิ่น ทั้งในเขตพื้นที่ใกล้เคียง และพื้นที่อื่นๆ เพื่อร่วมกันแก้ไขปัญหา และดำเนินงานโครงการต่างๆ ให้ เป็นไปด้วยความรวดเร็ว ถูกต้อง และมีประสิทธิภาพ โดยยึดถือเอา ผลประโยชน์ของประชาชนและประเทศชาติเป็นหลัก

 การที่จะทำให้นโยบายของกระผมประสบความสำเร็จนั้น ก็คงต้อง อาศัยความร่วมมือ ร่วมแรง ร่วมใจ จากท่านสมาชิกผู้ทรงเกียรติในสภาแห่ง

 นี้ เจ้าหน้าที่เทศบาล พนักงานเทศบาล รวมถึงพี่น้องประชาชน ได้ช่วยกันมี

 ส่วนร่วม สนับสนุน แปลงแนวนโยบายไปสู่การปฏิบัติ และร่วมกัน ขับเคลื่อน ผลักดันให้บังเกิดเป็นรูปธรรม เพื่อประโยชน์สุขของประชาชน และความเจริญรุ่งเรื่องของเทศบาลตำบลทรายขาวต่อไป ขอบคุณครับ

 สมรัก ทองรัตน์
 (นายสมรัก ทองรัตน์)
 นายกเทศมนตรีตำบลทรายขาว

-11-

**ที่ประชุม** รับทราบคำแถลงนโนบายของนายกเทศมนตรีตำบลทรายขาว

**นายพีระ ชูมาก** ขอบคุณนายกเทศมนตรีตำบลทรายขาว ได้แถลงนโยบายต่อสภาเทศบาล**ประธานสภาฯ)** แล้ว ถือว่าท่านนายกเทศมนตรีฯได้เข้ารับหน้าที่ผู้บริหารของเทศบาลตำบล ทรายขาวแล้วครับ ตามพระราชบัญญัติเทศบาล พ.ศ. 2496 และแก้ไข เพิ่มเติมถึง (ฉบับที่ 14)พ.ศ. 2562 และขอเชิญนายกเทศมนตรีตำบล ทรายขาว เรื่อง การแต่งตั้งผู้ช่วยผู้บริหารใน ตำแหน่งต่างๆ ให้แก่ที่ประชุม ทราบครับ

**นายสมรัก ทองรัตน์** ขอแต่งตั้งผู้ช่วยผู้บริหารในตำแหน่งต่างๆ ดังนี้ครับ

# **(นายกเทศมนตรีฯ)**

#   **คำสั่งเทศบาลตำบลทรายขาว**

## **ที่ 649 /2564**

 **เรื่อง แต่งตั้งรองนายกเทศมนตรีตำบลทรายขาว**

 -------------------------------------------

 ตามที่เทศบาลตำบลทรายขาวได้มีการเลือกตั้งนายกเทศมนตรีตำบลทรายขาว กรณีคณะกรรมการการเลือกตั้งประกาศกำหนดให้มีการเลือกตั้งตามมาตรา 142 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 เมื่อวันที่ 28 มีนาคม 2564 และคณะกรรมการการเลือกตั้งได้มีมติเห็นชอบให้ประกาศผลการเลือกตั้งดังกล่าวแล้ว เมื่อวันที่ 22 เมษายน 2564 นั้น

อาศัยอำนาจตามความในมาตรา 48 อัฏฐ และมาตรา 48 เตรส (3) แห่งพระราชบัญญัติเทศบาล พ.ศ. 2496 และที่แก้ไขเพิ่มเติม (ฉบับที่ 14) พ.ศ. 2562 จึงแต่งตั้งบุคคลให้ดำรงตำแหน่ง รองนายกเทศมนตรี ตำบลทรายขาว ดังนี้

1. นายวิชาญ พลูหนัง ดำรงตำแหน่ง รองนายกเทศมนตรีตำบลทรายขาว คนที่ 1

 2. นายเอกรัตน์ หัวแหลม ดำรงตำแหน่ง รองนายกเทศมนตรี ตำบลทรายขาว คนที่ 2

 ทั้งนี้ ตั้งแต่วันที่ 14 เดือน พฤษภาคม พ.ศ. 2564 เป็นต้นไป

สั่ง ณ วันที่ 14 เดือน พฤษภาคม พ.ศ. 2564

 (นายสมรัก ทองรัตน์)

 นายกเทศมนตรีตำบลทรายขาว

-12-

#  **คำสั่งเทศบาลตำบลทรายขาว**

##  **ที่ 650 /2564**

 **เรื่อง แต่งตั้งที่ปรึกษานายกเทศมนตรี และเลขานุการ**

 **นายกเทศมนตรีตำบลทรายขาว**

 -------------------------------------------

 ตามที่เทศบาลตำบลทรายขาว ได้มีการเลือกตั้งนายกเทศมนตรีตำบล ทรายขาว กรณีคณะกรรมการการเลือกตั้งประกาศกำหนดให้มีการเลือกตั้ง ตามมาตรา 142 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 เมื่อวันที่ 28 มีนาคม 2564 และคณะกรรมการการเลือกตั้งได้มีมติเห็นชอบให้ประกาศผลการเลือกตั้ง

 ดังกล่าวแล้ว เมื่อวันที่ 22 เมษายน 2564 นั้น

 อาศัยอำนาจตามความในมาตรา 48 อัฏฐ และมาตรา 48 เตรส (3)

แห่งพระราชบัญญัติเทศบาล พ.ศ. 2496 และที่แก้ไขเพิ่มเติม (ฉบับที่ 14)

พ.ศ. 2562 จึงแต่งตั้งบุคคลให้ดำรงตำแหน่งที่ปรึกษานายกเทศมนตรี และเลขานุการนายกเทศมนตรีตำบลทรายขาว ดังนี้

 1. นายส้าอุด หัวแหลม ดำรงตำแหน่ง ที่ปรึกษานายกเทศมนตรีตำบล

 ทรายขาว

 2. นายสนธยา ดำนิล ดำรงตำแหน่ง เลขานุการนายกเทศมนตรีตำบล

 ทรายขาว

 ทั้งนี้ ตั้งแต่วันที่ 14 เดือน พฤษภาคม พ.ศ. 2564 เป็นต้นไป

สั่ง ณ วันที่ 14 เดือน พฤษภาคม พ.ศ. 2564

 (นายสมรัก ทองรัตน์)

 นายกเทศมนตรีตำบลทรายขาว

**นายพีระ ชูมาก** นายกเทศมนตรีตำบลทรายขาว ได้แต่งตั้งผู้ช่วยผู้บริหารในตำแหน่งต่างๆ

**(ประธานสภาฯ)** เรียบร้อยแล้วครับ

**ที่ประชุม** -รับทราบ-

**ระเบียบวาระที่ 4 เรื่องเสนอสภาฯ เพื่อพิจารณา**

**นายพีระ ชูมาก** 4.1 พิจารณาโอนงบประมาณรายจ่ายประจำปีงบประมาณ พ.ศ. 2564

**(ประธานสภาฯ)** ขอเชิญเลขานุการสภาฯ ชี้แจงรายละเอียดข้อกฎหมายในการพิจารณาการ

โอนงบประมาณรายจ่ายประจำปีงบประมาณ พ.ศ. 2564 ครับ

-13-

**นายสุทิน สุวรรณบำรุง** ตามระเบียบกระทรวงมหาดไทยว่าด้วยวิธีการงบประมาณ พ.ศ.2563

**(เลขานุการสภาฯ)** ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่นดังรายการต่อไปนี้

สำนักปลัด

 **โอนลด**

* แผนงาน งบกลาง งาน งบกลาง งบ งบกลาง หมวด งบกลาง

ประเภทรายจ่าย สำรองจ่าย

 งบประมาณคงเหลือก่อนโอน 595,348.79 บาท

 โอนลด 50,000.00 บาท

 งบประมาณคงเหลือหลังโอน 545,348.79 บาท

  **โอนเพิ่ม**

* แผนงาน บริหารงานทั่วไป งาน บริหารทั่วไป งบ ลงทุน หมวด ค่าครุภัณฑ์ ประเภทรายจ่าย ครุภัณฑ์สำนักงาน รายการ
1. โต๊ะทำงานไม้ ขนาดไม่น้อยกว่า 200x100x76 เซนติเมตร ทำจากไม้

 HARDBOARD หนา สีไม้สัก จำนวน 1 ตัว ราคาไม่เกินตัวละ 22,000

 บาท

1. เก้าอี้สำนักงาน ขนาดไม่น้อยกว่า 70x83x125 เซนติเมตร ทำจากหนังเทียมที่วางแขนและขาทำจากไม้ มีล้อเลื่อน ปรับสูง-ต่ำ และ ปรับเอนได้จำนวน 1 ตัว ราคาไม่เกินตัวละ 11,000 บาท
2. โต๊ะทำงาน ขนาดไม่น้อยกว่า 1229x669x750 มิลลิเมตร ทำจากเหล็ก จำนวน 1 ตัว ราคาไม่เกินตัวละ 5,500 บาท
3. เก้าอี้สำนักงาน ขนาดไม่น้อยกว่า 59x68x95 เซนติเมตร ทำจาก หนังเทียมปรับสูง-ต่ำได้ มีล้อเลื่อน จำนวน 4 ตัว ราคาไม่เกินตัวละ 2,500 บาท

**นายพีระ ชูมาก** สมาชิกสภาฯท่านใดจะอภิปรายสนับสนุนหรือคัดค้านหรือไม่ครับ

**(ประธานสภาฯ)**

**ที่ประชุม -**ไม่มี-

**นายพีระ ชูมาก** เมื่อไม่มีผมขอมติที่ประชุมสภาฯ สมาชิกสภาฯท่านใดเห็นควรอนุมัติ**(ประธานสภาฯ)** พิจารณาโอนงบประมาณรายจ่ายประจำปีงบประมาณ พ.ศ. 2564 โปรด

 ยกมือขึ้นครับ

**มติที่ประชุม** เอกฉันท์ อนุมัติให้โอนงบประมาณรายจ่ายได้ ตามที่เสนอมา

-14-

**ระเบียบวาระที่ 4** **เรื่องอื่นๆ**

**นายพีระ ชูมาก** สมาชิกสภาเทศบาลท่านใดมีอะไรจะอภิปรายหรือจะเสนอบ้างครับ

**(ประธานสภาฯ)**

**นายเจ๊ะเส็น ปูเงิน** ขอให้เทศบาลซ่อมแซมถนนลูกรังสายต่างๆ โดยเฉพาะสายหลักกิโลเมตร**(สมาชิกสภาฯ)** 50 สายทาง-สายสวนปาล์มพันวา , สายบ้านตีน-ห้วยต้นปรีด และสาย ห้วยลึก-ทับควาย สายทับควาย-ช่องจันทร์ สายนาห้วยเพชรเกษม, สายสปก-เกาะหาร เป็นต้น ขณะนี้ประชาชนได้รับเดือดร้อนอย่างมาก เนื่องจากการสัญจรไปมา กับทั้งการขนส่งสินค้าทางการเกษตรมีความไม่ ไสะดวก ถนนเป็นหลุมบ่อ เห็นควรจะปรับปรุงถนนลูกรังโดยเร่งด่วน ยังมี หมู่บ้านอื่นๆที่ได้รับความเดือนร้อนเช่นกัน ขอให้นายกเทศมนตรีตำบล ทรายขาว ได้พิจารณาด้วยครับ

**นายมูญาเฮด ทุ่งยอ** ขอให้เทศบาลปรับปรุงไมค์ห้องประชุมสภาฯ ให้เหมาะสมกับการประชุม**(สมาชิกสภาฯ)** ด้วย เนื่องจากช่วงระยะตามยาวของไมค์มีความยาวนั้นสั้นเกินไปครับ

**นายธุวชิต หนูน้อย** ขอให้เทศบาลดำเนินการก่อสร้างคูระบายน้ำ หมู่ที่ 5 บ้านทุ่งคาด้วยครับ **(สมาชิกสภาฯ)** เนื่องจากน้ำท่วมขังตลอดบริเวณมัสยิดบ้านทุ่งคา

**นายสมรัก ทองรัตน์** รับทราบปัญหาต่างๆจะนำไปแก้ไขปัญหาโดยเร่งด่วนต่อไปครับ

**(นายกเทศมนตรีฯ)**

**นายพีระ ชูมาก** สมาชิกสภาฯท่านใดจะอภิปรายหรือเสนอในวาระอื่นๆอีกหรือไม่ครับ ถ้าไม่

**(ประธานสภาฯ)** มีผมขอปิดการประชุมครับ

**ที่ประชุม** -ไม่มี-

**นายพีระ ชูกมาก** ขอปิดการประชุม

**(ประธานสภาฯ)**

**ปิดการประชุม** เวลา 12.00 น.

 (ลงชื่อ) สุทิน สุวรรณบำรุง ผู้จดบันทึกรายงานการประชุม

 (นายสุทิน สุวรรณบำรุง)

 เลขานุการสภาเทศบาลตำบลทรายขาว

-14-

 คณะกรรมการตรวจรายงานการประชุมสภาเทศบาลตำบลทรายขาว ได้ตรวจรายงานการประชุมสภาเทศบาลตำบลทรายขาว สมัยประชุมสามัญ สมัยที่ 1 ประจำปี พ.ศ. 2564 วันพฤหัสบดี ที่ 14 พฤษภาคม พ.ศ. 2564 และขอรับรองว่าถูกต้องตามการดำเนินการประชุมดังกล่าวทุกประการ

(ลงชื่อ) ประธานกรรมการ

 (นายเจ๊ะเส็น ปูเงิน)

 สมาชิกสภาเทศบาลตำบลทรายขาว

(ลงชื่อ) กรรมการ (ลงชื่อ) กรรมการและเลขานุการ

 (นายชูเกียรติ ห้วยลึก) (นายเกษม พันธ์เพ็ชร)

 สมาชิกสภาเทศบาลตำบลทรายขาว สมาชิกสภาเทศบาลตำบลทรายขาว

สภาเทศบาลตำบลทรายขาว รับรองรายงานการประชุมในการประชุมสภาเทศบาล ครั้งแรก

ประจำปี 2564 เมื่อวันที่ 14 พฤษภาคม 2564

 (ลงชื่อ)

 (นายพีระ ชูมาก)

 ประธานสภาเทศบาลตำบลทรายขาว